PATVIRTINTA

Šilutės r. Juknaičių pagrindinės mokyklos

direktoriaus 2021 m. kovo 16 d.

įsakymu Nr. V1-38

**KONSULTACIJŲ, MOKYMOSI PAGALBOS TEIKIMO MOKINIAMS, PATIRIANTIEMS MOKYMOSI SUNKUMŲ, ORGANIZAVIMO TVARKOS APRAŠAS**

**I SKYRIUS**

**BENDROSIOS NUOSTATOS**

1. Šilutės r. Juknaičių pagrindinės mokyklos mokymosi konsultacijų organizavimo tvarkos aprašas (toliau - Aprašas) nustato mokymosi konsultacijų organizavimo ir apskaitos tvarką.

2. Aprašas parengtas vadovaujantis mokyklos Ugdymo planu (patvirtintas 2020-08-31, Nr. V1-69), Mokyklos veiklos tobulinimo planu 2020-22 m., projekto „KOKYBĖS KREPŠELIS“ (Nr.09.2.1-ESFA-V-719-01-00010), LR ŠMS patvirtinto ministro 2021 m. vasario 8 d. įsakymu Nr. V-208 „Dėl konsultacijų mokiniams, patiriantiems mokymosi sunkumų “.

3. Konsultacijų tikslas– padėti mokiniui mokytis, įveikiant jam identifikuotus mokymosi sunkumus, užtikrinti veiksmingą mokinių ugdymąsi.

4. Konsultacijų uždaviniai:

4.1. suteikti mokiniams savalaikę mokymo(si) pagalbą:

4.1.1.stiprinti pagalbą mokantis siejant mokymą (si) su patyriminių, socialinių ir emocinių įgūdžių ugdymu;

4.1.2. kai mokinys dėl ligos ar kitų priežasčių praleido 1/3 pamokų;

4.1.3. kai mokinio pusmečio pasiekimai yra įvertinti nepatenkinamais pažymiais;

4.1.4. kai mokinio pasiekimų lygis (vieno ar kelių dalykų) žemesnis, nei numatyta pradinio ir pagrindinio ugdymo bendrosiose programose, ir mokinys nedaro pažangos;

4.1.5. kai mokiniai siekia geresnių mokymosi rezultatų, kurie dalyvauja olimpiadose, konkursuose;

4.1.6.padėti iš užsienio grįžusiems mokiniams įveikti mokomųjų programų skirtumus.

**II SKYRIUS**

**KONSULTACIJŲ ORGANIZAVIMO TVARKA**

5. Dalykų konsultacijos teikiamos 5–10 klasių mokiniams.

6. Mokinių skaičius konsultacijų grupėje – 5–11 mokinių.

7. Konsultacijoms valandos skiriamos:

7.1. iš mokinių ugdymosi poreikiams tenkinti skirtų valandų;

7.2.iš Mokyklos veiklos tobulinimo plane numatytų valandų, kurios skirtos mokymo (si) pagalbos stiprinimui, mokinių pažangos gerinimui;

7.3.konsultacijos mokiniams, patiriantiems mokymosi sunkumų.

7.Nuolatinėms konsultacijoms skirtos valandos yra neįskaičiuojamos į mokinio mokymosi krūvį.

8. Konsultacijos apskaita vedama el.dienyne – Mano dienynas, kuri fiksuojama dienyno puslapyje „Kita veikla“.

9. Konsultacijų puslapyje yra žymimas mokinių lankomumas.

10. Mokiniams teikiamos klasės grupės, paralelių klasių grupių ar individualios konsultacijos pagal sudarytą ir direktoriaus patvirtintą konsultacijų tvarkaraštį.

11. Konsultacijų tvarkaraštis sudaromas suderinus su patvirtintu pamokų tvarkaraščiu ir skelbiamas mokiniams bei tėvams (globėjams, rūpintojams) mokyklos svetainėje.

**III SKYRIUS**

**KONSULTACIJŲ ORGANIZAVIMAS**

12. Konsultacijų vykdymą mokytojas derina su mokiniu, esant reikalui su mokinio tėvais (globėjais, rūpintojais), klasių auklėtojais.

13. Mokiniams mokymosi pagalbą, konsultacijas suteikia jį mokantis mokytojas, pritaikydamas diferencijuotas bei individualizuotas mokymo(si) užduotis, metodikas ir kt..

14. Nuolatinėms konsultacijoms sudaromas tvarkaraštis ir jų laikas žymimas 5–10 klasių mokinių pamokų tvarkaraštyje atitinkamai ženklais (KM, KL, KA ir kt.).

15. Už konsultacijų organizavimą ir mokymosi pagalbos teikimą mokiniams atsakingas yra direktoriaus pavaduotojas ugdymui.

16. Pavaduotojas ugdymui bendrauja ir bendradarbiauja su dalykų mokytojais, klasių auklėtojais, pagalbos mokiniui specialistais, su mokiniu ir jo tėvais (globėjais, rūpintojais) renka informaciją apie konsultacijų poreikį.

17. Konsultacijų tvarkaraštis skelbiamas mokyklos svetainėje.

**IV SKYRIUS**

**BAIGIAMOSIOS NUOSTATOS**

18. Aprašas tvirtinamas direktoriaus įsakymu.

19. Aprašas gali būti redaguojamas, atsiradus mokyklos bendruomenės poreikiui bei pasikeitus bendrųjų ugdymo planų, mokyklos ugdymo organizavimo nuostatoms.

\_\_\_\_\_\_\_\_\_\_\_\_\_\_\_\_\_\_\_\_\_